**หม่อมราชวงศ์รุจีสมร สุขสวัสดิ์** (12 กันยายน พ.ศ. 2463 – 3 พฤษภาคม พ.ศ. 2565) เป็นอดีตครูใหญ่โรงเรียนวรรณวิทย์ กรุงเทพมหานคร สังกัดสำนักงานคณะกรรมการส่งเสริมการศึกษาเอกชน

ประวัติ
-------

หม่อมราชวงศ์รุจีสมร สุขสวัสดิ์ เกิดเมื่อวันที่ 12 กันยายน พ.ศ. 2463 ที่จังหวัดพระนคร มีชื่อเล่นว่า "คุณหญิงอู้" โดยหม่อมมารดาจะเรียกว่า "คุณอู้" เป็นธิดาคนเล็กของร้อยเอก หม่อมเจ้าทินทัต สุขสวัสดิ์ กับหม่อมผิว สุขสวัสดิ์ ณ อยุธยา (สกุลเดิม วสุวัต) มีพี่สาวสองคนคือ ท่านผู้หญิงทินะประภา อิศรเสนา ณ อยุธยา และหม่อมราชวงศ์กานดาศรี สุขสวัสดิ์ ขณะที่หม่อมราชวงศ์รุจีสมรมีอายุเพียงสองเดือนบิดาก็สิ้นชีพิตักษัย

หม่อมราชวงศ์รุจีสมรสำเร็จการศึกษาระดับมัธยมศึกษาจากโรงเรียนราชินี ก่อนสอบเข้าที่จุฬาลงกรณ์มหาวิทยาลัย แต่เรียนเพียงปีเดียวก็ลาออกเพราะไม่มีเงินสำหรับค่าเล่าเรียน หลังจากนั้นจึงเข้ามาเป็นครูในโรงเรียนวรรณวิทย์ของมารดาพร้อมกับศึกษาต่อ โรงเรียนฝึกหัดครูประสานมิตร (ปัจจุบันคือมหาวิทยาลัยศรีนครินทรวิโรฒ ประสานมิตร) วิชาเอกภาษาไทย วิชาโทสังคมจนสำเร็จการศึกษา ก่อนเข้าเป็นครูผู้สอนและครูใหญ่โรงเรียนวรรณวิทย์ในเวลาต่อมา โดยหม่อมราชวงศ์รุจีสมรอาศัยอยู่บ้านซึ่งตั้งอยู่ในเขตรั้วโรงเรียนเรื่อยมา

การเสียชีวิต
------------

หม่อมราชวงศ์รุจีสมรเสียชีวิตอย่างสงบเมื่อเวลา 01.00 น. ของวันที่ 3 พฤษภาคม พ.ศ. 2565 หลังเข้ารับการรักษาตัวที่โรงพยาบาลทหารผ่านศึก สิริอายุ 101 ปี วันต่อมาได้เคลื่อนศพไปประกอบพิธีกรรมทางศาสนาที่วัดธาตุทอง เมื่อวันที่ 4 พฤษภาคม พ.ศ. 2565 และฌาปนกิจในวันที่ 11 พฤษภาคม พ.ศ. 2565

การทำงาน
--------

หม่อมราชวงศ์รุจีสมรดำรงตำแหน่งครูใหญ่ของโรงเรียนวรรณวิทย์ เมื่อปี พ.ศ. 2497 ต่อจากหม่อมผิว ศุขสวัสดิ์ ณ อยุธยา ผู้เป็นมารดา ซึ่งเป็นผู้ก่อตั้งโรงเรียนวรรณวิทย์มาตั้งแต่ปี พ.ศ. 2489 โดยหม่อมราชวงศ์รุจีสมรได้รับการยกย่องว่ามีจิตวิญญาณความเป็นครู ด้วยเก็บค่าเทอมราคาถูก และมีเมตตาต่อศิษย์อยู่เสมอ โดยใช้เงินที่ได้จากค่าลิขสิทธิ์จากบทประพันธ์ของหม่อมผิวที่มีอยู่หลายเรื่องมาจุนเจือกิจการของโรงเรียน ร่วมกับเงินอุดหนุนจากรัฐบาลอีกส่วนหนึ่ง กระทั่งโรงเรียนวรรณวิทย์ปิดตัวลงเมื่อวันที่ 4 มีนาคม พ.ศ. 2565 เนื่องจากประสบสภาวะขาดทุนต่อเนื่องยาวนาน หลังโรงเรียนวรรณวิทย์ปิดตัวลงไม่นานนักหม่อมราชวงศ์รุจีสมรก็เสียชีวิตลง

อ้างอิง
-------

1. ↑  "อาลัย "ม.ร.ว.รุจีสมร" อดีตครูใหญ่โรงเรียนวรรณวิทย์ ถึงแก่อนิจกรรมแล้ว". *mgronline.com*. 2022-04-03.
2. ↑  ปารมี ปิยะศิริศิลป์ (29 ตุลาคม 2558). "บุคคล (ไม่) ธรรมดา : โรงเรียนวรรณวิทย์ ผู้ให้หัวใจแกร่ง". all Magazine. คลังข้อมูลเก่าเก็บจากแหล่งเดิมเมื่อ 2021-04-11. สืบค้นเมื่อ 22 กันยายน 2560. `{{cite web}}`: ตรวจสอบค่าวันที่ใน: `|accessdate=` (help)
3. ↑  "สดุดีทั้งหัวใจ ม.ร.ว. รุจีสมร ศรัทธาซื้อไม่ได้ด้วยเงิน". สนุกดอตคอม. 6 กุมภาพันธ์ 2558. สืบค้นเมื่อ 6 กุมภาพันธ์ 2558. `{{cite web}}`: ตรวจสอบค่าวันที่ใน: `|accessdate=` (help)
4. ↑  "ปิดฉาก 76 ปี โรงเรียนวรรณวิทย์ไปต่อไม่ไหวแล้ว ยุติการเรียนการสอนเทอมนี้". *ผู้จัดการออนไลน์*. 21 มกราคม 2565. สืบค้นเมื่อ 28 พฤษภาคม 2565. `{{cite web}}`: ตรวจสอบค่าวันที่ใน: `|accessdate=` (help)
5. ↑  "อาลัย ม.ร.ว.รุจีสมร" อดีตคุณครูใหญ่โรงเรียนวรรณวิทย์ ถึงแก่อนิจกรรมแล้ว". *mgronline.com*. 2022-04-03.
6. ↑  "ชูวิทย์ โพสต์ อวย(พร)ให้ถูกคน กราบ "ม.ร.ว.รุจีสมร" ด้วยหัวใจ บอกอย่าไปอวยพรคนที่มีแต่อำนาจเท่านั้น". มติชนออนไลน์. 5 มกราคม 2558. สืบค้นเมื่อ 6 กุมภาพันธ์ 2558. `{{cite web}}`: ตรวจสอบค่าวันที่ใน: `|accessdate=` (help)[*ลิงก์เสีย*]
7. ↑  "โรงเรียนวรรณวิทย์ ไม่สนเงินพันล้านขอเป็นตึกไม้สอนนักเรียนต่อไป". สนุกดอตคอม. 30 มกราคม 2558. สืบค้นเมื่อ 6 กุมภาพันธ์ 2558. `{{cite web}}`: ตรวจสอบค่าวันที่ใน: `|accessdate=` (help)
8. ↑  "เหลือนักเรียนคนเดียวก็จะสอน "หม่อมรุจีสมร" ตำนานครูใหญ่ผู้ปฏิเสธเงินพันล้าน!". *ผู้จัดการออนไลน์*. 27 กันยายน 2562. สืบค้นเมื่อ 28 พฤษภาคม 2565. `{{cite web}}`: ตรวจสอบค่าวันที่ใน: `|accessdate=` (help)
9. ↑  "สิ้นระฆังกังวาน ปิดตำนาน "วรรณวิทย์" ศิษย์เก่ารวมใจปิดหนี้ก้อนสุดท้ายให้โรงเรียน". *พีพีทีวี*. 3 มีนาคม 2565. สืบค้นเมื่อ 28 พฤษภาคม 2565. `{{cite web}}`: ตรวจสอบค่าวันที่ใน: `|accessdate=` (help)